Nyeste Skilderie af Kiøbenhavn, 1805-03-18
Det første nye Skuespil, vi nu faae, bliver Camilla eller den underjordiske Hvælving, et Syngestykke af Marsollier, oversat til DiAlayraes Musique af Hr. N. T. Bruun. Dette Stykkes Æmne er ligesaa rørende som interessant. Stykkets Hovedindhold er omtrent følgende: Hertug Alberti, der havde ægtet sin Gemalinde, Camilla, som en fattig Pige af ringe Stand, fatter en stor Mistanke til hendes Troskab. For at faae hende til at tilstaae, hvem der har forført hende, forlader han Neapel, og tager ud med hende til et gammelt og meget forfaldet Slot midt i en Skov, hvor han indspærrer, hende. Uagtet de i Grunden elske hinanden inderligen, har Skinsygen dog i saa høi en Grad bemestret sig Hertug Alberti, at han lader sin Gemalinde vansmægte i en rædselfuld underjordisk Hvælving. Dette hendes Fængsel er en Hemmelighed for alle Betienterne paa Slottet. Han bringer hende selv Føde, som skydes ind til hende igjennem en Aabning. Efterat hun har sukket paa dette rædsomme Sted i syv samfulde Aar, prøver han nu at formaae hende til at nævne den, der har forført hende, ved at tale til hende om hendes Son, som hun ikke har seet i ligesaa lang Tid. Hun bønfalder ham om, at vise hende Sønnen, og han fører ham ind til hende under den betingelse, at hun, førend hun aabenbarer ham, at hun er hans Moder, skal nævne ham Forføreren. Barnet og Moderen røres begge, og Ordene: "mit Barn!" slippe hende ud af Munden. Jmidlertid høres en stor Allarm udenfor. Det er Vagten, som vil arrestere Alberti i Kongens Navn. Man beretter ham tillige, at hans Broderson Lorenado, en Officier, som er den egentlige Aarsag til hans Skinsyge, ligeledes er udenfor. Alberti paastaaer endnu, at Camilla skal nævne Forføreren, men hun vil ikke. Han befaler Sønnen, at forlade Fængslet, men denne vil ikke forlade Moderen, men siger, at han vil følge hende i Døden. Alberti lukker nu en Jernrist udenfor Fængslet, og lader et Malerie, som skjuler den, gaae ned. Lorenado træder ind og fortæller ham, at han har hørt Drabanterne tale om et hemmeligt Givtermaal, om et Fruentimmer, som hedder Camilla, der er død pludselig; om et Barn, der nylig skal være forsvundet; at Familien anklager Hertug Alberti for at være Skyld heri, og at Kongen kræver ham til Ansvar. Han frygter nu for, at hans Kone og Søn, hvis han skulde blive arresteret, vilde sulte ihiel, og aabenbarer derfor Lorenado, at der i den underjordiske Hvælving lever et Offer for hans Hævn, som han beder ham at sørge for. J det samme han leverer ham Nøglen, styrter Vagten ind og fører Alberti bort. Lorenado, ledsaget af Betientere med Fakler i Haanden, trænger omsider ind i Fængslet, for at befrie Moderen og Sønnen. Da Camilla hører, at hendes Mand er blevet bragt til Neapel, og at han beskyldes for at være hendes Morder, vil hun ile ham til Hjelp. Men man beretter nu da Alberti betænkte, at han ikke havde sagt Lorenado uden et Par Ord angaaende Nedgangen til Fængslet, og han befrygtede, at han ikke vilde finde den, og at hans Kone og Søn vilde omkomme, saa rørtes hans Hjerte af Medlidenhed. Han bekjendte derfor alting, og blev bragt tilbage, Camilla erklærer sig af Hoi modighed selv strafskyldig for at frelse sin Mand. Lorenado siger nu, at det er ham, som er Aarsag til det Hele, men at han den Gang ikke kjendte de Baand, som forenede Alberti med Camilla. Handlingen endes med en fuldkommen Forsoning. Stykker, som ere bestemte til at opføres paa det Kongelige Theater. I April Maaned: Mand, den 1. Hvem som kommer først til Molle &c. Tirsd. den 2: Eduard i Skotland (nyt Stykke). Torsd. den 4. Den forladte Datter. Fred, den 5. Camilla. Løverd. den 6. Balders Død (Benefice). Tirsd. d. 16. Samme Stykke. Torsd. den 18, Eduard i Skotland. Fred. d. 19. Menneskehad og Anger. Løverd., den 20. Eropolis (for Mandags Abonenterne). Mand. den 22. Eduard i Skotland. Tirsd. den 23: Emilie Gal lotti. Torsd. den 25. Den umuelige Duel; Renaud d'Ast. Fred. d. 26. Ringen No. 1. Mand. den 29. Spradebassen, den Logerende. Tirsd. den 30. Selim (nyt Stykke).J Maji. Utidig Fortrolighed (nyt Stykke).